Sleigh en Giliomee lok vol saal by Naln | Netwerk24
Deur Charné Kemp 14 Julie 2018 05:00
Dr. Dan Sleigh en prof. Hermann Giliomee by die Vrystaat Kunstefees tydens die Hulde aan Helde-gesprekreeks. Foto: Charné Kemp
Geskiedenis moet buite die skoolmure oorgedra en debatteer word, het twee van die land se vooraanstaande geskiedkundige skrywers by die Vrystaat Kunstefees gesê.
Bykomende stoele moes in die volgepakte saal by die Nasionale Afrikaanse Letterkundige Museum (Naln) se gebou ingedra word.
Sleigh en Giliomee word vanjaar albei 80 jaar oud.
Giliomee meen die regering se voorneme om die vak lewensoriëntering met geskiedenis vervang, is onwenslik.
“Ek is dankbaar dat die TV-reeks uitgesaai word om die geskiedenis te vertel. Daar moet meer sulke programme gemaak word.”
Sleigh meen geskiedenis is wetenskap én kuns.
Giliomee meen dat Suid-Afrika aan die einde van elke eeu ’n enorme strukturele krisis beleef waarvan die toekoms onseker is.
Wanneer hy ’n boek skryf, het hy reeds die navorsing begryp. “Ek skryf die boek uit my kop uit.”
“Teen 1795 was die Oos-Indiese Kompanjie bankrot, onderwys nie-bestaande, amptenare het hulself verryk en boere was gebelg oor die regering se gebrek aan beskerming. Teen 1902 het die Anglo-Boereoorlog die ekonomie byna gekelder.
Dit is insiggewend dat Andries Stockenström voor die Groot Trek vir Piet Retief gewaarsku het hulle sou ontaard in ’n yl verspreide bevolking wat van swart arbeid afhanklik is, wat vandag dalk steeds die geval is.
“Vandag staan geen Afrikaner-leier uit nie; nie eers taal kan die groepe verenig nie.”
Sleigh en Giliomee is albei in etlike sake as deskundige getuies in grondeise betrek.
Sleigh is ook betrokke by ’n organisasie wat geskiedkundige dokumente bewaar, vertaal en navors sodat feite bewaar en wanvoorstellings verkeerd bewys word.
Meer oor: Stronk | Vrystaat Kunstefees | Hermann Giliomee | Bloemfontein